S-2009/2020

Mál þetta, sem dómtekið var 14. maí 2020, var höfðað með ákæru, útgefinni af lögreglustjóranum á höfuðborgarsvæðinu 17. mars 2020, á hendur:

„E-kk-þgf K-kk-þgf S-kk-þgf, [...] fyrir eftirtalin umferðar- fíkniefna- og hegningarlagabrot:

I.

Umferðar- og fíkniefnalagabrot, með því að hafa:

1. Föstudaginn 24. ágúst 2018 í Reykjavík ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 590 ng/ml) um Breiðholtsbraut, skammt frá Suðurfelli, uns lögregla stöðvaði aksturinn.

[...]

2. Mánudaginn 25. mars 2019 í Reykjavík ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 2200 ng/ml) um Hringbraut uns lögregla stöðvaði aksturinn og á sama tíma haft í vörslum sínum 21,36 gaf amfetamíni sem lögregla fann við leit og lagði hald á.

[...]

3. Miðvikudaginn 1. maí 2019 í Reykjavík ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1400 ng/ml) um Bústaðaveg og Skógarhlíð þar sem hann stöðvaði aksturinn og lögregla hafði afskipti af honum.

[...]

4. Föstudaginn 3. maí 2019 í Reykjanesbæ ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1500 ng/ml) á bifreiðastæði Kvikk, við Fitjar, uns lögregla stöðvaði aksturinn.

[...]

5. Miðvikudaginn 29. maí 2019 í Reykjavík ekið bifreiðinni [...] sviptur ökurétti um Kringlumýrarbraut og aftan á bifreiðina [...] og ekki sinnt skyldum sínum við umferðaróhapp heldur ekið á brott af vettvangi uns hann stöðvaði aksturinn við Dalbrekku [...] og tók skráningarnúmerin af bifreiðinni.

[...]

6. Föstudaginn 6. september 2019 í Reykjavík ekið bifreiðinni [...] sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 1400 ng/ml) um Álfheima uns lögregla stöðvaði aksturinn og haft í vörslum sínum 10,62 gaf amfetamíni sem lögregla fann við leit og lagði hald á.

[...]

7. Miðvikudaginn 11. september 2019 í Reykjavík ekið bifreiðinni [...] sviptur ökurétti og óhæfur og ófær til að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 2400 ng/ml og nítrazepam 80 ng/ml) um bifreiðastæði Kringlunnar þar sem lögregla hafði afskipti af honum og á sama tíma haft í vörslum sínum 11,20 gaf amfetamíni sem lögregla fann við leit og lagði hald á.

[...]

Teljast brot í öllum framangreindum liðum varða við 1. mgr. 58. gr., auk þess sem brot í 1., 2., 3., 4., 6. og 7. lið varða við 1. mgr., sbr. 2. mgr., 50. gr., auk þess sem brot í 7. lið telst varða við 1. mgr., sbr. 2. mgr., 48. gr. og brot í 5. lið við 1. mgr. 14. gr., allt sbr. 94. gr. og 95. gr. umferðarlaga nr. 77/2019. Þá teljast brot í 2., 6. og 7. lið einnig varða við 2. gr., sbr. 5. gr. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.“

II.

Hegningarlagabrot:

8. Þjófnað og skjalafals, með því að hafa í janúar 2019 í Reykjavík stolið skráningarnúmerum bifreiðarinnar [...], sem stóð á bifreiðastæði Bónus við Holtagarða, og mánudaginn 25. mars 2019 í heimildarleysi og blekkingarskyni sett númerin á bifreiðina [...]og ekið henni um Hringbraut uns lögregla stöðvaði aksturinn.

[...]

9. Rangar sakargiftir, með því að hafa föstudaginn 3. maí 2019 í Reykjanesbæ með röngum framburði við lögreglu leitast við að koma því til leiðar að saklaus maður yrði sakaður um refsiverðan verknað með því að, í kjölfar umferðarlagabrots (sbr. 4. ákærulið í I. kafla), gefið lögreglu upp nafn og kennitölu [...], sem svo fékk senda sektargerð vegna málsins.

[...]

Teljast brot í 8. lið varða við 1. mgr. 244. gr. og 1. mgr. 157. gr. og brot í 9. lið við 1. mgr. 148. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttarskv. 99. gr. og 101. gr. nefndra umferðarlaga. Jafnframt er þess krafist að ákærði verði dæmdur til að sæta upptöku á framangreindum fíkniefnum samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.“

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur [...] 1973. Samkvæmt framlögðu sakavottorði, dagsettu 12. mars 2020, á hann að baki nokkurn sakaferil sem nær aftur til ársins 1999. Hefur hann margítrekað verið fundinn sekur um akstur undir áhrifum ávana- og fíkniefna, akstur sviptur ökurétti og fyrir vörslur ávana- og fíkniefna. Ákærði er núm. a. sakfelldur fyrir að hafa í sjöskipti á tímabilinu 24. ágúst 2018 til 11. september 2019 ekið sviptur ökuréttindum, þar af í fimm skipti undir áhrifum ávana - og fíkniefna og sviptur ökurétti. Nú síðast var ákærði sakfelldur fyrir fíkniefna- og sviptingarakstur með dómi Héraðsdóms Reykjavíkur, uppkveðnum 6. júní 2018.

Við ákvörðun refsingar nú verður miðað við að ákærða sé gerð refsing fyrir akstur undir áhrifum fíkniefna í níunda sinn og fyrir akstur sviptur ökuréttindum í sjöunda sinn, allt innan ítrekunartíma í skilningi 71. gr. almennra hegningarlaga nr. 19/1940.

Á hinn bóginn horfir til refsimildunar skýlaus játning ákærða. Sömuleiðis er litið til þess sem fram kemur í vottorði frá meðferðarfulltrúa fangelsisins að Litla- Hrauni að ákærði hefur staðið sig vel á meðferðargangi fangelsisins frá því að hann innritaðist þar síðastliðið haustog verið öðrum til fyrirmyndar. Þar hefur hann verið virkur í öllu meðferðarstarfi ogtekið miklum framförum í hugsun og viðhorfum. Ákærði sækir þar sálfræðitíma, AA fundi sem og vinnu alla virka daga. Vísast um framangreint til 5., 8. og 9. tölul. 1. mgr. 70. gr. almennra hegningarlaga.

Með hliðsjón af sakarefni málsins og dómvenju þykir refsing ákærða hæfilega ákveðin fangelsi í 2 4 mánuði. Með hliðsjón af sakaferli ákærða þykir ekki fært að skilorðsbinda þá refsingu.

Með vísan til lagaákvæða í ákæru er áréttuð ævilöng ökuréttarsvipting ákærða.

Með vísan til lagaákvæða í ákæru sæti ákærði upptöku á 4 3,18 grömmum af amfetamíni, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns, 183.520 krónur, að meðtöldum virðisaukaskatti, og 580.959 krónur í annan sakarkostnað.

Af hálfu ákæruvaldsins flutti málið E-kvk-nf H-kvk-nf aðstoðarsaksóknari fyrir S-kk-þf Ó-kk-þf aðstoðarsaksóknara.

B-kvk-nf V-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-kk-nf K-kk-nf S-kk-nf, sæti fangelsi í 2 4 mánuði.

Áréttuð er ævilöng ökuréttarsvipting ákærða.

Ákærði sæti upptöku á 4 3,18 grömmum af amfetamíni.

Ákærði greiði málsvarnarþóknun skipaðs verjanda síns, S-kk-ef F-kk-ef S-kk-ef lögmanns,183.520 krónur og 580.959 krónur í annan sakarkostnað.

B-kvk-nf V-kvk-nf